CELEX: 21999D1118(10)
Language: hr
Date: 1998-12-18 00:00:00
Title: Odluka Zajedničkog odbora EGP-a br. 121/98 od 18. prosinca 1998. o izmjeni Priloga XIII. (Promet) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               61
            
         21999D1118(10)
   
               L 297/50
            
            
               SLUŽBENI LIST EUROPSKE UNIJE
            
            
               18.12.1998.
            
         
      ODLUKA ZAJEDNIČKOG ODBORA EGP-a
   br. 121/98
   od 18. prosinca 1998.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a naročito njegov članak 98.,
   Budući da je Prilog XIII. Sporazumu izmijenjen Odlukom Zajedničkog odbora EGP-a br. 112/98 od 27. studenoga 1998. (1);
   Budući da se Uredba Vijeća (EZ) br. 11/98 od 11. prosinca 1997. kojom se izmjenjuje Uredba (EEZ) br. 684/92 o zajedničkim pravilima za međunarodni prijevoz putnika običnim i turističkim autobusima (2) treba se unijeti u Sporazum;
   Budući da je Sud proglasio ništavnom Uredbu Vijeća (EEZ) br. 2454/92 od 23. srpnja 1992. o utvrđivanju uvjeta prema kojima nerezidentni prijevoznici mogu obavljati usluge prijevoza putnika u unutarnjem cestovnom prometu unutar države članice (3);
   Budući da se Uredba Vijeća (EZ) br. 12/98 od 11. prosinca 1997. o utvrđivanju uvjeta prema kojima nerezidentni prijevoznici mogu obavljati usluge prijevoza putnika u unutarnjem cestovnom prometu unutar države članice (4) treba se unijeti u Sporazum;
   Budući da će Uredba (EEZ) br. 2454/92 ostati na snazi do potpune provedbe Uredbe Vijeća (EZ) br. 12/98,
   ODLUČIO JE:
   Članak 1.
   Točka 32. (Uredba Vijeća (EEZ) br. 684/92) u Prilogu XIII. Sporazumu mijenja se kako slijedi:
   
               1.
            
            
               Prije prilagodbi, dodaje se sljedeće:
               „, kako je izmijenjena putem:
               
                           —
                        
                        
                           
                              398 R 0011: Uredba Vijeća (EZ) br. 11/98 od 11. prosinca 1997. (SL L 4, 8.1.1998., str. 1.).”
                        
                     
         
               2.
            
            
               Tekst prilagodbe (b) zamjenjuje se sljedećim:
               „Članak 1. stavak 3. se ne primjenjuje.”
            
         
               3.
            
            
               Nakon prilagodbe (b), dodaje se sljedeće:
               
                           „c.
                        
                        
                           Države EFTA-e priznaju dozvolu Zajednice koju su izdale države članice EZ-a u skladu s Uredbom. U svrhu takvog priznavanja, u odredbama dozvole Zajednice, navedenim u Prilogu Uredbi, upućivanja na ‚državu članicu (države članice)’ glase ‚državu članicu (države članice) EZ-a, Island, Lihtenštajn i/ili Norvešku’;
                        
                     
                           d.
                        
                        
                           Zajednica i države članice EZ-a priznaju dokumente koje izdaju Island, Lihtenštajn i Norveška u skladu s Uredbom prema prilagodbama iz Dodatka 4. ovom Prilogu;
                        
                     
                           e.
                        
                        
                           kada ih izdaju Island, Lihtenštajn i Norveška, dokumenti odgovaraju obrascu navedenom u Dodatku 4. ovom Prilogu.”
                        
                     
         Članak 2.
   Dodatak u Prilogu ovoj Odluci zamjenjuje Dodatak 4. Prilogu XIII. Sporazumu.
   Članak 3.
   Iza točke 33.a (Uredba Vijeća (EEZ) br. 2454/92) u Prilogu XIII. Sporazumu umeće se sljedeća točka:
   
               „33.b
            
            
               
                  398 R 0012: Uredba Vijeća (EZ) br. 12/98 od 11. prosinca 1997. o utvrđivanju uvjeta prema kojima nerezidentni prijevoznici mogu obavljati usluge prijevoza putnika u unutarnjem cestovnom prometu unutar države članice (SL L 4, 8.1.1998., str. 10.).
               Za potrebe ovog Sporazuma, odredbe Uredbe tumače se sa sljedećim prilagodbama:
               
                           (a)
                        
                        
                           tekst članka 4. stavka 1. točke (e) zamjenjuje se sljedećim:
                           ‚PDV (porez na dodanu vrijednost) ili porez na promet na usluge prijevoza’;
                        
                     
                           (b)
                        
                        
                           u situacijama iz članka 9.:
                           
                                       —
                                    
                                    
                                       s obzirom na države EFTA-e, ‚Komisija’ glasi ‚Nadzorno tijelo EFTA-e’, a ‚Vijeće’ glasi ‚Stalni odbor EFTA-e’;
                                    
                                 
                                       —
                                    
                                    
                                       ako Komisija EZ-a zaprimi zahtjev od neke države članice EZ-a ili Nadzorno tijelo EFTA-e od neke države EFTA-e o usvajanju zaštitnih mjera, o tome se bez odlaganja izvješćuje Zajednički odbor EGP i dostavljaju mu se sve potrebne informacije.
                                    
                                 Na zahtjev ugovorne stranke, unutar Zajedničkog odbora EGP-a održavaju se savjetovanja. Takva se savjetovanja mogu također zatražiti u slučaju produljenja zaštitnih mjera.
                           Jednom kada Komisija EZ-a ili Nadzorno tijelo EFTA-e donesu odluku, o poduzetim se mjerama odmah obavješćuje Zajednički odbor EGP-a.
                           Ako neka od ugovornih stranaka smatra kako bi zaštitne mjere stvorile neravnotežu između prava i obveza ugovornih stranaka, članak 114. Sporazuma primjenjuje se mutatis mutandis.”
                        
                     
         Članak 4.
   Tekst točke 33.a (Uredba Vijeća (EEZ) br. 2454/92) u Prilogu XIII. Sporazumu briše se počevši od 1. siječnja 2000.
   Članak 5.
   Tekstovi uredaba (EZ) br. 11/98 i (EZ) br. 12/98 na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 6.
   Ova Odluka stupa na snagu 19. prosinca 1998. pod uvjetom da su sve obavijesti na temelju članka 103. stavka 1. Sporazuma dostavljene Zajedničkom odboru EGP-a.
   Članak 7.
   Ova se Odluka objavljuje u dijelu EGP i u Dodatku EGP Službenom listu Europskih zajednica.
   
      Sastavljeno u Bruxellesu 18. prosinca 1998.
      
         
            Za Zajednički odbor EGP
         
         
            Predsjednik
         
         N. v. LIECHTENSTEIN
         
      
   
   
      (1)  SL L 277, 28.10.1999., str. 49.
   
      (2)  SL L 4, 8.1.1998., str. 1.
   
      (3)  SL L 251, 29.8.1992., str. 1.
   
      (4)  SL L 4, 8.1.1998., str. 10.
   PRILOG
   Odluci br. 121/98 Zajedničkog odbora EGP
   
      
         „DODATAK 4.
         DOZVOLA IZ PRILOGA UREDBI VIJEĆA (EZ) br. 11/98, KAKO JE PRILAGOĐENA ZA POTREBE SPORAZUMA O EGP-u
         (vidjeti prilagodbu (e) u točki 32. Priloga XIII. Sporazumu)
         
            
         
            ”